
CAIET DE SARCINI
Lucrări de reparații capitale pentru
[bookmark: _Hlk239252529][bookmark: _Hlk239251708][bookmark: _Hlk239252079] Șos. Pantelimon nr. 301, Corp C (RK imobil Șos. Pantelimon nr. 301-Corp C) și
[bookmark: _Hlk239252547][bookmark: _Hlk239251831] Sistem canalizare și apă (RK Sistem canalizare și apă Șos. Pantelimon nr. 301)

Prezentul caiet de sarcini stabilește condițiile tehnice, de calitate și de execuție pentru realizarea lucrărilor de reparații capitale la următoarele obiective din cadrul Direcției Generale de Asistență Socială și Protecția Copilului Sector 2: Șos. Pantelimon nr. 301, Corp C și Sistem canalizare și apă - Șos. Pantelimon nr. 301, Sector 2, București.
Lucrările au ca scop readucerea construcției la parametrii funcționali și de siguranță prevăzuți de normele tehnice în vigoare.

1. AUTORITATEA CONTRACTANTĂ
Direcția Generală de Asistență Socială și Protecția Copilului Sector 2
Cod fiscal: 17093691	
Adresa: Str. Olari nr 15, Sector 2, București
Telefon: 021. 252.22.02
Direcția Generală de Asistență Socială și Protecția Copilului Sector 2 este responsabilă la nivelul sectorului 2 de aplicarea politicilor și strategiilor de asistență socială în domeniul protecției copilului, familiei, persoanelor singure, persoanelor vârstnice, persoanelor cu handicap, precum și a oricăror persoane aflate în nevoie.
Direcția Generală de Asistență Socială și Protecția Copilului Sector 2 are în subordine centre de plasament, centre de găzduire pentru copii, apartamente de tip familial, centru de recuperare pentru copii cu dizabilități multiple și familiile lor, centru de îngrijire și asistență pentru persoane adulte, centru de recuperare și reabilitare neuropsihiatrică, adăpost social de urgență pentru persoane adulte, adăpost de zi și de noapte pentru copii străzii, centru de primire în regim de urgență pentru copii.

2. OBIECTUL ACHIZIȚIEI PUBLICE 
[bookmark: _Hlk227648000]2.1. Obiectul achiziției îl reprezintă achiziționarea de Lucrări de reparații capitale pentru următoarele obiective din cadrul Direcției Generale de Asistență Socială și Protecția Copilului Sector 2:
· Obiectiv 1: Șos. Pantelimon nr. 301, Corp C;
· Obiectiv 2: Sistem canalizare și apă pentru locația din Șos. Pantelimon nr. 301, Sector 2, Bucuresti;
conform Memoriului tehnic și Devizului de lucrări, anexate prezentului caiet de sarcini.
Locul de executare: Șos. Pantelimon nr. 301, Sector 2, București.
2.2. Obiectul contractului
Obiectul contractului îl constituie executarea, finalizarea și predarea către Beneficiar a lucrărilor de reparații capitale aferente:

· Corpului C, situat în Șos. Pantelimon nr. 301, Sector 2, București;
· Sistemului de canalizare și apă aferent amplasamentului din Șos. Pantelimon nr. 301, Sector 2, București.
Lucrările vor fi executate în conformitate cu documentația tehnică pusă la dispoziție de Beneficiar, memoriul tehnic, detaliile de execuție, listele de cantități, prescripțiile tehnice aplicabile și instrucțiunile Beneficiarului/dirigintelui de șantier.

Executantul are obligația de a asigura toate resursele necesare realizării lucrărilor: forță de muncă, materiale, utilaje, echipamente, transport, manipulare, protejarea lucrărilor și evacuarea deșeurilor rezultate din activitatea de execuție.

2.3.BAZA LEGALĂ ȘI NORMATIVĂ
Execuția lucrărilor se va realiza cu respectarea:
· legislației naționale în domeniul construcțiilor;
· normativelor tehnice aplicabile;
· normelor de securitate și sănătate în muncă;
· normelor privind prevenirea și stingerea incendiilor;
· proiectului tehnic și detaliilor de execuție aprobate.
2.4. Cod CPV: 45453000-7 Lucrări de reparații generale de renovare.

2.5. SURSA DE FINANȚARE: Buget local	

2.6. TERMEN DE EXECUȚIE
Termenul de execuție estimat este de 90 de zile de la data transmiterii ordinului de începere a lucrărilor, dar nu mai târziu de 31.12.2026.

3. SCOPUL LUCRĂRILOR
Lucrările urmăresc aducerea obiectivelor într-o stare corespunzătoare de funcționare și exploatare, prin efectuarea lucrărilor de reparații capitale necesare, în vederea:
· remedierii degradărilor existente;
· refacerii elementelor și finisajelor deteriorate;
· asigurării condițiilor corespunzătoare de exploatare;
· remedierii deficiențelor constatate la instalațiile de apă și canalizare;
· asigurării funcționării corespunzătoare și în condiții de siguranță a instalațiilor;
· creșterii durabilității și fiabilității obiectivelor;
· asigurării condițiilor corespunzătoare pentru beneficiarii serviciilor sociale și pentru personalul D.G.A.S.P.C. Sector 2.

4. OBIECTIVUL 1 – CORP C
4.1. DESCRIEREA LUCRARILOR
Lucrările aferente Corpului C din Șos. Pantelimon nr. 301, Sector 2, București, vor avea ca obiect remedierea și refacerea elementelor de construcții și/sau instalații identificate ca fiind necesare pentru efectuarea reparațiilor capitale, pentru readucerea cladirii la parametrii optimi de siguranta, igiena si confort.
Desfaceri si demontari
Inainte de executia lucrarilor noi, se vor realiza urmatoarele lucrari de pregatire:
· demontarea obiectelor sanitare existente si a instalatiilor sanitare;
· desfacerea placajelor de ceramice (gresie/faianta);
· demolarea peretilor despartitori interiori, pentru marirea grupurilor sanitare dedicate persoanelor cu dizabilitati;
· demontare tamplarie existenta (usi);
· desfacerea tavanului fals casetat;
· curatarea peretilor si indepartarea gletului vechi neaderent;
· slefuirea mecanizata a suportului de beton si aspirarea industriala a prafului;
· demontarea corpurilor de iluminat existente, cu decuplarea si izolarea circuitelor;
· trasarea peretilor noi de compartimentare;
· realizarea de protectii antipraf, cu delimitarea zonelor si organizarea accesului in imobilul aflat in functiune.

Finisaje interioare (pardoseli, pereti, tavane)
      Pardoseli: sapa autonivelnata, fără a depăși o grosime mai mare de 5 mm;
· în zonele de grupuri sanitare, se va utiliza o hidroizolatie poliuretanica de impermeabilizare;
· pentru colturile peretilor interiori se vor realiza scafe de racord perete-pardoseala; 
Pereti interiori: la finisarea peretilor interiori, se va utiliza glet de finisaj pentru planeitatea si uniformizarea acestora, urmata apoi de un strat de amorsa;
- pentru anumite zone din cladire unde este necesara reparatia tencuielilor, se va aplica o tencuiala mecanizata sau manuala pe baza de mortar de ciment-var sau similar pentru diverse spatii; 
- compartimentare cu pereti pe structura metalica usoara si placare cu gips-carton;  
- pentru zonele cu grupuri sanitare se vor utiliza benzi de etansare pentru colturi si hidroizolatii lichide; 
Tavane: inlocuire placi degradate;
Tamplarie: tamplaria interioara va fi de tip HPL/PVC cu toc si feronerie adecvata pentru uz intens.
Instalatii sanitare: inlocuirea obiectelor sanitare existente in zonele in care se intervine: vase wc lavoare, bare de sprijin pentru grupurile sanitare dedicate persoanelor cu dizabilitati, oglinzi din sticla securizata;
Instalatii electrice: corpurile de iluminat existente se inlocuiesc cu lampi de tip LED incastrate.


5. OBIECTIVUL 2 – SISTEM CANALIZARE ȘI APĂ
5.1. DESCRIEREA LUCRĂRILOR
Lucrările aferente sistemului de apă și canalizare aferent amplasamentului din Șos. Pantelimon nr. 301, Sector 2, București, vor urmări remedierea și/sau înlocuirea componentelor degradate, refacerea instalațiilor și asigurarea funcționării corespunzătoare a sistemului.
Lucrari Exterioare: 
- inlocuirea conductei de canalizare din PVC-U, prin saparea șanțului manual, conducta protejata integral prin asezarea pe pat de nisip si acoperirea cu un strat de protectie din balast/pietris,
- pentru protejarea de radacini a conductei de canalizare se va realiza un ecran de beton armar pe o lungime de aproximativ 10 m.
Proba de Etanseitate: 
- înainte de faza de astupare si compactare a șanțului, pe intreaga lungime a conductei exterioare se executa proba de etanseitate cu apa.
Refacerea Structurii Rutiere si Pietonale (daca este cazul): 
-se așterne manual un strat de balast (agregate naturale cilindrate) cu functie rezistenta și izolatoare, peste balast se toarna o placa de beton simplu. Suprafata rutiere/pietonale se sigileaza prin aplicarea manuala a unui strat de mortar asfaltic stocabil la rece, imbogatit cu polimeri si pigment negru.
Refacerea Spatiului Verde si Evacuarea: 
- pe zona verde, șanțul se completeaza cu pământ afânat, se compacteaza și se aduce la starea inițiala prin instalarea unui nou rulou de gazon pe zona afectata;
- molozul din betonul spart și pamantul excedentar sunt încărcate manual și evacuate auto la groapa de deseuri autorizata;
Executantul va acorda o atenție deosebită menținerii în funcțiune a instalațiilor existente, acolo unde acest lucru este necesar pentru desfășurarea activității beneficiarului.

6. MATERIALE ȘI PRODUSE
Toate materialele și produsele utilizate vor fi noi, de calitate corespunzătoare și conforme cu cerințele documentației tehnice și ale legislației aplicabile.
Executantul va prezenta, la solicitarea Beneficiarului, documentele de calitate aferente materialelor utilizate, inclusiv, după caz:
· certificate de conformitate;
· declarații de performanță;
· fișe tehnice;
· instrucțiuni de montaj și exploatare;
· agremente/avize, după caz;
· documente privind trasabilitatea produselor.
Nu se vor utiliza materiale recuperate sau produse deteriorate.

7. STANDARDE DE REFERINȚĂ ȘI REGLEMENTĂRI TEHNICE
Toate materialele utilizate și tehnologiile de execuție vor fi în conformitate cu normativele române și europene în vigoare privind calitatea în construcții, securitatea la incendiu și protecția mediului.

8. CONTROLUL CALITATII 
Executantul este responsabil pentru calitatea lucrărilor executate.
Se vor efectua controale pe parcursul tuturor etapelor de execuție, inclusiv verificarea:
· materialelor introduse în operă;
· lucrărilor ascunse;
· respectării proiectului tehnic;
· respectării tehnologiilor de execuție;
· cotelor și dimensiunilor;
· etanșeității instalațiilor;
· funcționării sistemelor;
· calității finisajelor;
· lucrărilor de refacere a terenurilor și suprafețelor afectate.
Lucrările ascunse nu vor fi acoperite înainte de efectuarea verificărilor și întocmirea documentelor corespunzătoare.

9. PROBE ȘI VERIFICĂRI
La finalizarea lucrărilor aferente sistemului de apă și canalizare se vor efectua toate probele și verificările prevăzute de proiectul tehnic și reglementările tehnice aplicabile.
După caz, acestea vor include:
· probe de presiune;
· verificarea etanșeității;
· verificarea îmbinărilor;
· verificarea pantelor și traseelor;
· verificarea căminelor;
· verificarea funcționării sistemului;
· probe de punere în funcțiune.
Rezultatele probelor vor fi consemnate în documentele de calitate aferente lucrărilor.

10. SĂNĂTATEA ȘI SECURITATEA ÎN MUNCĂ
Executantul va respecta toate prevederile legale aplicabile privind securitatea și sănătatea în muncă.
Acesta va asigura:
· instruirea personalului;
· echipamente individuale de protecție;
· semnalizarea zonelor de lucru;
· împrejmuirea și securizarea zonelor periculoase;
· protecția împotriva căderilor;
· măsuri pentru lucrările în săpături;
· măsuri pentru utilizarea utilajelor și echipamentelor;
· menținerea liberă a căilor de acces și evacuare.

11. PROTECȚIA MEDIULUI
Executantul va lua toate măsurile necesare pentru prevenirea poluării și pentru gestionarea corespunzătoare a deșeurilor rezultate.
Deșeurile vor fi:
- colectate separat, după caz;
- depozitate temporar în condiții corespunzătoare;
- transportate către operatori autorizați;
- gestionate în conformitate cu legislația aplicabilă.
Executantul va asigura curățarea amplasamentului la finalizarea lucrărilor.

12. GARANȚIA ACORDATĂ LUCRĂRILOR
Garanția acordată lucrărilor va fi de 24 luni de la data încheierii procesului-verbal de recepție la terminarea lucrărilor. În perioada garanției, executantul va remedia toate defecțiunile apărute din vina lui, pe cheltuiala proprie, inclusiv materialele folosite.

13. RECEPȚIA LUCRĂRILOR
Recepția lucrărilor executate va fi efectuată în conformitate cu prevederile H.G. nr. 343/2017 privind aprobarea Regulamentului de recepție a lucrărilor de construcții și instalații aferente acestora, cu modificările și completările ulterioare.
Receptia la terminarea lucrarilor se va efectua vizual si instrumental. Nu se admit abateri de la planeitate mai mari decat o impun normativele in vigoare. Zugravelile trebuie sa fie perfect uniforme, fara pete. Toate aparatele electrice, corpurile de iluminat si obiectele sanitare trebuie sa fie complet funcionale.
Recepția lucrărilor se va realiza conform prevederilor legale aplicabile.
Pentru recepție, Executantul va pune la dispoziția Beneficiarului, după caz:
· procese-verbale pentru lucrările executate;
· procese-verbale pentru lucrări ascunse;
· certificate și documente de calitate;
· declarații de conformitate/performanță;
· documentația tehnică aferentă;
· documentația „as-built”, dacă este solicitată;
· alte documente solicitate prin contract.

14. NORME DE PROTECȚIA MUNCII
Semnalizarea punctelor de lucru se va realiza conform normelor în vigoare. Costurile aferente cad în sarcina Executantului.
În perioadele lucrărilor se vor respecta normele de securitate și protecția muncii în vigoare în România, adaptate la normele și reglementările Uniunii Europene.

15. CERINȚE SPECIFICE DE MANAGEMENTUL CONTRACTULUI
[bookmark: _Hlk232099495]15.1. Obligațiile principale ale Executantului:
- Executantul are obligația de a executa și finaliza lucrările precum și de a remedia viciile ascunse, cu atenția și promptitudinea cuvenită.
- Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive, în măsura în care necesitatea asigurării acestora este prevăzută în contract sau se poate deduce în mod rezonabil din contract.  
- Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier precum și pentru procedeele de execuție utilizate. 
- Executantul este responsabil de trasarea corectă a lucrărilor față de reperele date de Autoritatea contractantă precum și de asigurarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.
- În cazul în care, pe parcursul execuției lucrărilor, survine o eroare, Executantul are obligația de a rectifica eroarea constatată, pe cheltuiala sa.
- Pe parcursul execuției lucrărilor și a remedierii viciilor ascunse, Executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:
 a) confortul riveranilor, 
sau 
b) căile de acces, prin folosirea și ocuparea drumurilor și căilor publice sau private care deservesc proprietățile aflate în posesia Autorității contractante sau a oricărei alte persoane.
- Pe parcursul execuției lucrării, Executantul are obligația:
i)	de a evita, pe cât posibil, acumularea de obstacole inutile pe șantier;
ii)	de a depozita sau retrage orice utilaje, echipamente, instalații, surplus de materiale;
iii)	de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.
- Executantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.
- Executantul va respecta cerințele cuprinse în Legea 10/1995 privind calitatea în construcții.
- Executantul va respecta normele și regulile de protecție și siguranța muncii in vigoare; va avea grijă de siguranța tuturor persoanelor prezente pe șantier, va asigura împrejmuirea, paza. supravegherea și iluminarea lucrărilor pe perioada execuției, până la recepția acestora.

15.2. Obligațiile principale ale Autorității Contractante.
- Autoritatea contractantă are obligația de a pune la dispoziția Executantului, fără plată, dacă nu s-a convenit altfel, următoarele:
a) amplasamentul lucrării, liber de orice sarcină;
b) suprafețele de teren necesare pentru depozitare și pentru organizarea de șantier;
c) racordurile pentru utilități (apă, gaz, energie, canalizare etc.), până la limita amplasamentului șantierului.
- Autoritatea contractantă este pe deplin responsabilă de exactitatea documentelor și a oricăror alte informații furnizate Executantului, precum și pentru dispozițiile și livrările sale.
- Autoritatea contractantă, prin Comisia de recepție la terminarea lucrărilor constituită la nivelul instituției, se obligă să recepționeze lucrările executate de către Executant conform obligației asumate de acesta.
- La recepția lucrărilor, dirigintele de șantier se obligă să urmărească soluționarea obiecțiilor cuprinse în anexele la procesul-verbal de recepție la terminarea lucrărilor precum și îndeplinirea recomandărilor comisiei de recepție.
- Autoritatea contractantă se obligă să furnizeze Executantului, la cererea acestuia, informații ce pot fi necesare în scopul executării de către Executant a obligațiilor care vor decurge din contract.

16. CRITERIUL DE ATRIBUIRE
Prețul cel mai scăzut.

17. COMUNICAREA PERMANENTĂ CU AUTORITATEA CONTRACTANTĂ
- Executantul va menține o comunicare permanentă cu persoanele desemnate din partea Autorității contractante. 
- Executantul va nominaliza un coordonator de proiect care va fi, în principal, persoana care va iniția și va răspunde la orice fel de solicitări din partea echipei autorității contractante.
- Orice impediment sau risc identificat va fi adus la cunoștința autorității contractante, în timp util pentru a se putea interveni, în comun, pentru remediere și revenirea la o situație favorabilă îndeplinirii obiectivelor și rezultatelor contractului.
- Executantul va răspunde solicitărilor autorității contractante într-un termen rezonabil, în funcție de situație. 

18. FACTURAREA ȘI EFECTUAREA PLĂȚILOR: 
- Plata se va efectua, prin ordin de plată, în baza facturii fiscale emisă de Executant, transmisă prin sistemul național privind factura electronică RO e-Factura, în conformitate cu dispozițiile legale în vigoare. Executantul are obligația ca la data încărcării în sistemul electronic RO e-Factura să notifice Autoritatea Contractantă şi să transmită prin e-mail codul de identificare. 
Totodată, Executantul are obligația de a înscrie în factură codul CPV și numărul de înregistrare al contractului de lucrări.
- Autoritatea Contractantă are obligația de a efectua plata către Executant, în lei, în conformitate cu art. 6 din Legea nr. 72/2013 privind măsurile pentru combaterea întârzierii in executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante. 

19. MODUL DE PREZENTARE A PROPUNERII TEHNICE 
Propunerea tehnică elaborată de ofertant va demonstra în mod clar și complet îndeplinirea tuturor cerințelor prevăzute în Caietul de sarcini și în celelalte documente ale achiziției.
Se va realiza astfel încât să se asigure posibilitatea verificării corespondenței propunerii tehnice cu specificațiile prevăzute în caietul de sarcini, devizul general și memoriul tehnic. Ofertele care nu respectă cerințele caietului de sarcini vor fi descalificate. Propunerea tehnică va fi elaborată astfel încât să respecte în totalitate cerințele caietului de sarcini – semnată pe propria răspundere de către ofertant sau o persoană împuternicită legal de către acesta. Potențiali ofertanți au obligația de a vizita amplasamentul pentru a evalua pe propria răspundere, cheltuială și risc, datele necesare pregătirii și elaborării ofertei. Ofertanții interesați să participe la vizitarea amplasamentului sunt rugați să ia legătura cu reprezentanții D.G.A.S.P.C. Ulterior vizitării amplasamentului se va semna un proces verbal de vizitare amplasament care va face parte obligatoriu din propunerea tehnică. Ofertanții interesați să participe la vizitarea amplasamentului vor informa, în scris, autoritatea contractantă asupra intenției de a vizita amplasamentul. Orice solicitare de clarificări care decurge din vizitarea amplasamentului va fi adresată autorității contractante, în scris, prin e-mail.

20. MODUL DE PREZENTARE A PROPUNERII FINANCIARE 
Propunerea financiară va fi elaborată și prezentată de ofertant în conformitate cu cerințele documentației cu respectarea prevederilor legale aplicabile în materia achizițiilor publice.
Prețul ofertat va include toate costurile necesare pentru executarea integrală a lucrărilor care fac obiectul contractului, respectiv lucrările de reparații capitale aferente următoarelor obiective: Obiectiv 1: Șos. Pantelimon nr. 301, Corp C; Obiectiv 2: Sistem canalizare și apă, Șos. Pantelimon nr. 301, Sector 2, București.
Oferta financiară va cuprinde cel puțin următoarele documente:
1. Formularul de ofertă, completat conform formularului pus la dispoziție de Autoritatea Contractantă.
2. Centralizatorul financiar al lucrărilor, cu evidențierea valorii aferente fiecărui obiectiv:
Obiectiv 1 – Corp C;
Obiectiv 2 – Sistem canalizare și apă.
3. Listele de cantități, completate integral, cu indicarea prețurilor unitare și a valorilor pentru fiecare articol de lucrări, conform formularelor puse la dispoziție de Autoritatea Contractantă.
4. Devizele pe categorii de lucrări, după caz, întocmite în concordanță cu listele de cantități și cu soluția tehnică prevăzută în documentația de atribuire.


Prețurile unitare ofertate vor include toate costurile directe și indirecte necesare pentru executarea lucrărilor, inclusiv, fără a se limita la:
- materiale, produse și consumabile;
- manoperă;
- utilaje și echipamente;
- transport;
- manipulare și depozitare;
- încărcare și descărcare;
- organizarea și menținerea organizării de șantier;
- evacuarea și gestionarea deșeurilor rezultate;
- probe, verificări și teste;
- lucrări provizorii și de protecție;
- curățarea amplasamentului;
- toate celelalte cheltuieli necesare realizării și finalizării lucrărilor.
Prețurile unitare și valorile ofertate vor fi exprimate în lei, fără TVA, iar TVA va fi evidențiat distinct, conform prevederilor legale în vigoare.
Valoarea totală a propunerii financiare va fi exprimată atât în cifre, cât și în litere, acolo unde formularul de ofertă solicită acest lucru.
Propunerea financiară va fi elaborată astfel încât valoarea totală ofertată să rezulte din însumarea valorilor aferente tuturor categoriilor de lucrări și să fie în concordanță cu listele de cantități completate.
Ofertantul va avea în vedere faptul că lucrările trebuie finalizate în termen de maximum 90 de zile de la transmiterea ordinului de începere a lucrărilor, dar fără depășirea datei de 31.12.2026, iar toate costurile aferente realizării lucrărilor în acest termen vor fi incluse în propunerea financiară.


21. ALTE CERINȚE
Executantul are obligația de a prezenta toate informațiile/documentele solicitate de către persoanele autorizate și/sau organismelor cu atribuții de verificare, control și audit, în limitele competențelor ce le revin, în cazul în care aceștia efectuează verificări/controale/audit la fața locului și solicită declarații, documente, informații. 

